stanford-oval/wikipedia huggingface dataset:
Säie

Säie tarkoittaa seuraavia asioita:
säie, aineen perusosa säieteoriassa
säie, moniajojärjestelmissä prosessia kevyempi tietokoneohjelman itsenäisesti suoritettava osa tai tehtävä
säie, kudoksissa olevat erilaiset säikeet eli proteiinikompleksit
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Säie”, voi hakea sivunnimihaulla, laajalla sivunnimihaulla tai tekstihaulla.
Svein Byhring

Svein Byhring
Svein Byhring (5. helmikuuta 1932 – 25. heinäkuuta 2007) oli norjalainen näyttelijä. Hänet muistetaan muun muassa komediasarjasta Fleksnes fataliteter, joka keräsi laajan katsojakunnan Norjan ohella Ruotsissa ja Tanskassa.
Näyttelijä Carsten Byhring oli Svein Byhringin isoveli.
Aiheesta muualla

Svein Byhring Internet Movie Databasessa. (englanniksi)
Svein Erik Brodal

| Svein Erik Brodal |
| --- | --- |
 Brodal vuonna 1967.
Henkilötiedot
Syntynyt: 21. helmikuuta 1939 (ikä 85) Østre Toten, Norja
Ammatti:  näyttelijä, teatteriohjaaja, teatterinjohtaja
Svein Erik Brodal (s. 21. helmikuuta 1939 Østre Toten) on norjalainen näyttelijä, teatteriohjaaja ja teatterinjohtaja. Hän työskenteli Det Norske Teatretissa vuosina 1962–2009 ja toimi sen johtajana 1979–1990.
Aiheesta muualla

Kuvia tai muita tiedostoja aiheesta Svein Erik Brodal Wikimedia Commonsissa
Svelgenin kappeli

| Svelgenin kappeli Svelgen kapell |
| --- | --- |

Sijainti:  Bremanger, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1960
Suunnittelija:  Claus ja Johan Lindstrøm
Materiaali:  betoni
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Svelgenin kappeli (norj. Svelgen kapell) on Bremangerin kunnassa Vestlandin läänissä Norjassa sijaitseva betoninen pitkäkirkko vuodelta 1960.
Aiheesta muualla

Kuvia tai muita tiedostoja aiheesta Svelgenin kappeli Wikimedia Commonsissa
Steve Cardenas

| Steve Cardenas |
| --- | --- |

Henkilötiedot
Koko nimi:  Stephen Antonio Cardenas
Syntynyt: 29. toukokuuta 1974 (ikä 50)  Langley Air Force Base, Virginia
Ammatti:  näyttelijä kamppailulajien opettaja
Näyttelijä
Taiteilijanimet:  Steven Cardenas
Aktiivisena:  1994–1997 2017–
Merkittävät roolit:  Rocky DeSantos (Mighty Morphin Power Rangers)
Aiheesta muualla
IMDb 
Elonet
Steve Cardenas (oik. Stephen Antonio Cardenas, s. 29. toukokuuta 1974 Langley Air Force Base, Virginia) on yhdysvaltalainen kamppailulajien opettaja ja Young Artist -ehdokkuuden saanut entinen näyttelijä, joka tuli tunnetuksi roolistaan Rocky DeSantosina televisiosarjassa Mighty Morphin Power Rangers.
Elämäkerta

Cardenas syntyi Virginiassa, jossa hän kiinnostui taistelulajeista noin 12-vuotiaana. Hänellä on 5. danin musta vyö taekwondossa ja musta vyö brasilialaisessa jujutsussa Brasilialaista jujutsua hän alkoi harrastamaan vuonna 1997 lopetettuaan näyttelemisen. Cardenas harrasti lajia vuoteen 2000 saakka, kunnes piti taukoa. Hän palasi lopulta takaisin lajin pariin vuonna 2008. Sittemmin Cardenas on osallistunut myös Yhdysvalloissa järjestettyihin turnauksiin.
Cardenas opetti kamppailulajeja Kaliforniassa ja Texasissa kaiken ikäisille, ja on vuodesta 2008 alkaen keskittynyt enimmäkseen opettamaan brasilialaista jujutsua Hollywoodissa ja karatea lapsille.
Cardenas perusti yhdessä joogaohjaajan Michelle Muenchin kanssa oman dojon Burbankiin kesällä 2011 nimeltä Force/Balance, joka avattiin 1. elokuuta 2011. Kuntokeskuksessa harjoitellaan brasilialaista jujutsua ja joogaa.
Näyttelijänä

Cardenas päätyi näyttelijäksi asuessaan Dallasissa, jossa hän kuuli radiosta Power Rangers -sarjan tuottajien etsivän uusia näyttelijöitä toiselle tuotantokaudelle. Tuolloin koe-esiintymisiä pidettiin Texasissa, Floridassa, New Yorkissa ja Kaliforniassa. Paikan päällä Texasissa Cardenas kertoi olevan noin 4000 ehdokasta, joilta mielellään haluttiin kokemusta voimistelusta tai kamppailulajeista. Sarjan koe-esiinnyttäjät lopulta soittivat parin päivän päästä Cardenasille hänen saaneen roolin ja täytyi enää koe-esiintyä sarjan tuottajille Kaliforniassa. Koe-esiintymisestä parin päivää myöhemmin Cardenas sai roolin ja hänet valittiin Punaiseksi Rangeriksi.
Se oli samalla Cardenasin ensimmäinen näytelmärooli ollessaan toinen Punainen Ranger, Rocky DeSantos alkuperäisessä televisiosarjassa Mighty Morphin Power Rangers vuonna 1994. Hän korvasi Austin St. Johnin, joka jätti sarjan toisen tuotantokauden alussa. Cardenas näytteli roolissaan myös sarjan aikana tehdyssä elokuvassa Power Rangers vuonna 1995. Hän esiintyi vielä hahmonsa roolissa tällä kertaa sinisenä Rangerina televisiosarjassa Power Rangers Zeo, jonka jälkeen Cardenas päätti keskittyä enemmän karate kouluunsa Etelä-Kaliforniassa. Cardenas palasi vielä rooliinsa vuonna 1997 vierailtuaan pelkästään Rocky DeSantosina televisiosarjassa Power Rangers Turbo ja elokuvassa Power Rangers turbovaihteella.
Aiheesta muualla

Steve Cardenas Myspacessa (englanniksi)
Steve Cardenas TV.comissa (Arkistoitu – Internet Archive) (englanniksi)
Susumu Tonegawa

| Susumu Tonegawa> 利根川 進 |
| --- | --- |

Henkilötiedot
Koko nimi:  利根川 進
Syntynyt: 5. syyskuuta 1939 (ikä 85) Nagoya, Japani
Koulutus ja ura
Tutkinnot:  Kioton yliopisto Kalifornian yliopisto, San Diego
Väitöstyön ohjaaja:  Renato Dulbecco
Instituutti:  MIT
Oppilaat:  Adrian Hayday
Tutkimusalue:  immunologia
Palkinnot:   Nobelin fysiologian tai lääketieteen palkinto (1987)
Susumu Tonegawa  (jap. 利根川 進, Tonegawa Susumu, s. 5. syyskuuta 1939) on japanilainen tutkija, joka sai vuonna 1987 Nobelin lääketieteen palkinnon vasta-aineisiin liittyvistä tutkimuksista.
Tonegawa suoritti perustutkintonsa Kiotossa ja väitteli San Diegossa. Hän työskenteli Sveitsissä Baselin immunologian tutkimuslaitoksessa ja sovelsi molekyylibiologian tekniikoita immunologiaan. Hän muutti Yhdysvaltoihin vuonna 1981, missä hänestä tuli MIT:n biologian professori.
Suopursu kukkii

| Suopursu kukkii |
| --- | --- |
 Elokuvan juliste.
Ohjaaja:  Toivo Särkkä
Käsikirjoittaja:  Toivo Särkkä
Perustuu:  Matti Hällin romaaniin Suopursu kukkii (1943)
Säveltäjä:  Heikki Aaltoila
Kuvaaja:  Kalle Peronkoski
Leikkaaja:  Armas Vallasvuo
Lavastaja:  Karl Fager
Pääosat:  Rauli Tuomi Ritva Arvelo Ghedi Lönnberg Eeva-Kaarina Volanen
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  1947
Kesto:  86 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Suopursu kukkii on Toivo Särkän ohjaama elokuva vuodelta 1947. Se perustuu Matti Hällin menestysromaaniin Suopursu kukkii (1943).
Arviot

Elokuvan aikalaisvastaanotto oli sekä ilahtunutta että kriittistä. Kiitosta saavat Särkän ohjaus ja Kalle Peronkosken kuvaus, ja elokuva "kauttaaltaan aistikasta tekoa", kuten Raoul af Hellström sanoo.
Myöhempi tv-esityksen kriitikko pitää elokuvaa hahmottomana ja raskassoutuisena vaikka toteaakin, että siinä on kiehtovia aineksia. Tunnelma on surumielisen kaihoisa. Kirjasta otettiin ensi-illan jälkeen uusi painos, jossa on elokuvakuvitusta. Erityisen ankarasti arvioi elokuvaa Kari Uusitalo, joka kertoo pitäneensä sitä jo ensi näkemältä pettymyksenä ja tunne on hänellä vain vahvistunut uusilla katselukerroilla.
Näyttelijät

| 0 | 1 | 2 |
| --- | --- | --- |
|  Rauli Tuomi  | … |  kirjailija Martti Kaski   |
|  Ritva Arvelo  | … |  rouva Inga Silver   |
|  Ghedi Lönnberg  | … |  tohtorinna Mirjam Rantala   |
|  Eeva-Kaarina Volanen  | … |  runoilija Annikki Kivi   |
|  Salli Karuna  | … |  rouva Soisalo   |
|  Teuvo Puro  | … |  tukkukauppias Silver   |
|  Rauha Rentola  | … |  Kirsti, satamatyttö   |
|  Arvo Lehesmaa  | … |  tohtori Rantala   |
|  Eino Kaipainen  | … |  Johansson   |
|  Unto Salminen  | … |  Einar Kinos   |
|  Pirkko Karppi  | … |  Hilja   |
|  Eila Mäenpää  | … |  satamatyttö Seija   |
|  Risto Veste  | … |  Mirjamia hakkaileva mies   |
|  Eero Leväluoma  | … |  hiekkajaalan kippari   |
|  Kalle Peronkoski  | … |  tanssija   |
|  Otto Noro  | … |  merimies   |
|  Gerda Ryselin  | … |  tanssija   |
|  Wilho Ilmari  | … |  kertoja   |
Aiheesta muualla

Suopursu kukkii Elonet.
Suomen vesilaki (1961)

Suomen vesilailla vuodelta 1961 tarkoitetaan vesioikeuden tärkeimpänä perustana ollutta 19. toukokuuta 1961 annettua vesilakia ja siihen liittyvää lainsäädäntöä (19.5.1961/264; HE 64/1959). Samaan aikaan annettiin tätä lakia täydentävä vesiasetus (282/1962). Laki on kumottu vuonna 2011 säädetyllä uudella vesilailla, joka tuli voimaan 1. tammikuuta 2012.
Yleistä vuoden 1961 vesilaista

Vesilaki käsitti vesistön yleiskäyttöön liittyvän lainsäädännön. Laissa säädeltiin vesistöön rakentamista (2 luku), vesivoimaa (3 luku) ja vesistöjen käyttöä kulkuväylänä ja uitossa (4 luku). Edelleen laki otti kantaa muun muassa vesistöjen sääntelyyn, pohjaveden ottoon, jätevesien johtamiseen ja viemäröintiin. Lain piiriin kuului myös veteen, vesialueeseen tai maa- ja vesialueen väliseen rajaan vaikuttaminen.
Vesilakiin liittyvät hakemukset käsitteli ympäristölupavirasto (~ ympäristökeskus, kunnan ympäristönsuojeluviranomainen), joka arvioi hankkeen ympäristövaikutuksia yleisemminkin, paitsi vesilain, myös muiden ympäristölakien kannalta, suoritti tarvittavat katselmukset ja mahdollisen kuulemis- tai selvitysmenettelyn. Muutoshakemukset viranomaisen päätökseen keskitettiin Vaasan hallinto-oikeuteen, samoin valitukset.[lähde? ]
Vesilakia täydennettiin ja muutettiin useaan otteeseen sitten vuoden 1961 voimaantulon. Viimeisin suuri muutos vuoden 1961 vesilakiin tehtiin ympäristönsuojelulain (86/2000) säätämisen yhteydessä, kun vesien pilaantumisen ehkäisy siirrettiin vesilaista ympäristönsuojelulakiin.[lähde? ]
Julkisuudessa laki oli esillä paitsi Natura 2000 –luonnonsuojelualueverkoston yhteydessä, myös Vuotoksen  ja Kollajan tekoaltaiden rakentamissuunnitelmissa.[lähde? ]
Vuoden 1961 vesilaki on kumottu uudella vesilailla, joka tuli voimaan vuoden 2012 alusta.
Lain historiaa

Suomen nykyisen vesioikeudellisen järjestelmän juuret ulottuvat Ruotsin keskiaikaiseen lainsäädäntöön. Laki jakautui ennen vuoden 1734 lakia puhtaana (taloudellisena) hyötynä. Hyötyisään vesioikeuteen lukeutuivat kaikki vesiluonnonvaran hyödyntämistavat, kun taas suojaavan vesioikeuden piiriin kuuluivat haitallisen veden poistamiseen tähtäävät hankkeet. Vuoden 1734 lain rakennuskaari sisälsi runsaasti vesien käyttöä koskevia säännöksiä, joita kehitettiin edelleen vuoden 1868 asetuksessa. Vuoden 1902 vesioikeuslaki sisälsi jo selkeän yleiskieltoihin perustuvan lupajärjestelmän. Vesioikeuslain uudistamista alettiin valmistella jo 1910-luvulla. Vuonna 1919 asetetussa komiteassa, eri virastoissa ja lainvalmistelukunnassa suoritettujen esivalmistelujen jälkeen asetettiin vuonna 1928 vesioikeuslakikomitea. Tämä niin sanottu Hällforsin komitea julkaisi vuonna 1939 ehdotuksen uudeksi vesioikeuslaiksi laajoine perusteluineen (KM 1939:3).[lähde? ]
Vuonna 1951 asetettiin uusi komitea, joka sai tehtäväkseen tämän ehdotuksen tarkastamisen. Puheenjohtajansa mukaan Piipposen vesilakikomiteaksi kutsuttu komitea julkaisi oman ehdotuksensa uudeksi vesilaiksi vuonna 1958 (KM 1958:97). Ehdotus poikkesi useissa kohdin oleellisesti Hällforsin komitean ehdotuksesta.[lähde? ]
Piipposen vesilakikomitean ehdotuksen mukainen lakiesitys annettiin eduskunnalle 1959 (HE 64/1959). Vuoden 1961 vesilaki tuli voimaan 1. huhtikuuta 1962. Samanaikaisesti tuli voimaan lakia täydentävä vesiasetus (282/1962). Vesilain kanssa samaan aikaan annettiin laki eräistä vesien käyttämistä varten myönnettävistä oikeuksista (266/1961). Laki säädettiin valtiopäiväjärjestyksen 67 §:ssä määrätyllä tavalla. Sen tarkoituksena oli muun muassa valtuuden antaminen vesilain säätämiseen sellaisten vesilain nojalla vesien käyttöä varten myönnettävien, toisen omaisuuteen kohdistuvien lunastus- ja käyttöoikeuksien osalta, joiden antaminen merkitsee perustuslain säätämisjärjestystä vaativaa poikkeamista hallitusmuodon 6 §:n säännöksestä.[lähde? ]
Tammerkoski Tampereella
Susquehanna

| Susquehanna |
| --- | --- |
 Susquehanna kartalla
Laskupaikka:  Chesapeakenlahti
Maat:  Yhdysvallat
Pituus:  747 km
Valuma-alue:  71 000 km²
Näkymä Susquehannalle.
Susquehanna on joki Yhdysvaltain koillisosassa. Se on 747 kilometriä pitkä ja Yhdysvaltain itärannikon joista kolmanneksi pisin Atlanttiin laskeva. Susquehannan valuma-alue on Yhdysvaltain kuudenneksitoista suurin Se virtaa New Yorkin, Pennsylvanian ja Marylandin osavaltioiden läpi. Muun muassa Pennsylvanian pääkaupunki Harrisburg sijaitsee joen varrella. Se muodostuu kahdesta haarasta, joista päähaarana pidetty pohjoishaara alkaa New Yorkin puolelta. Lyhyempi Pennsylvaniasta alkava länsihaara liittyy jokeen lähellä Northumberlandia Pennsylvanian keskiosassa.
Susquehannan valuma-alue on 71 000 neliökilometriä ja käsittää melkein puolet Pennsylvaniasta ja osia Appalakkien vuoriston Alleghenyn laakiosta, jossa se kulkee mutkitellen uurtamassaan laaksossa. Joki laskee Chesapeakenlahden pohjoisosaan ja vastaa puolta lahden makean veden virtaamasta. Chesapeakenlahti on Susquehannan ria.
Aiheesta muualla

Kuvia tai muita tiedostoja aiheesta Susquehanna Wikimedia Commonsissa
Sugambrit

Sugambrit olivat germaaniheimo, joka asui ajanlaskumme alussa Lippen varrella pohjoiseen Teutoburgin metsästä. Sugambrit sulautuivat 300-luvulla saalilaisiin frankkeihin.
Syrtis Major

Syrtis Major
Syrtis Major tai Syrtis Major Planum on tumma alue Marsin pohjoisten alankojen ja eteläisten ylänköjen välimaastossa. Syrtis Major sijaitsee 1 500 kilometriä Marsin päiväntasaajalta pohjoiseen, ja se on itä–länsi-suunnassa noin 1 000 kilometriä leveä. Alue on saanut nimensä Ison-Syrtin antiikin aikaisen nimen mukaan.
Syrtis Major on ensimmäinen maan ulkopuolisen planeetan pinnanmuoto, josta on tehty kirjallinen merkintä. Christiaan Huygens teki vuonna 1659 piirroksen, jossa alue mainitaan. Koska alueella tapahtuu eri vuodenaikoina näkyviä muutoksia, uskottiin aluksi, että Syrtis Major on meri. Myöhemmin oletettiin, että muutokset johtuivat kasvillisuudesta, joka vaihteli vuodenaikojen mukaan. Mariner- ja Viking-luotainten havainnot kuitenkin saivat tutkijat vakuuttumaan siitä, että muutokset johtuvat tuulen puhaltamasta hiekasta ja pölystä.
Steve Carell

| Steve Carell |
| --- | --- |
 Steve Carell vuonna 2014.
Henkilötiedot
Koko nimi:  Steven John Carell
Syntynyt: 16. elokuuta 1962 (ikä 62) Concord, Massachusetts, Yhdysvallat
Ammatti:  näyttelijä, koomikko, ohjaaja, tuottaja, käsikirjoittaja, ääninäyttelijä
Puoliso:  Nancy Carell (aviol. 1995–)
Näyttelijä
Aktiivisena:  1986–
Merkittävät roolit:  Michael Scott (Konttori)
Aiheesta muualla
IMDb 
Elonet
Steven John ”Steve” Carell [kəˈrɛl] (s. 16. elokuuta 1962 Concord, Massachusetts, Yhdysvallat) on yhdysvaltalainen näyttelijä ja koomikko, joka on esiintynyt televisiossa ja elokuvissa.
Elämä ja ura

Carell syntyi vuonna 1962 Massachusettsissa. Hän valmistui Denison Universitysta Ohiossa vuonna 1984. Muutettuaan Chicagoon Carell esiintyi Second City -teatteriryhmässä. Hänen ensimmäinen elokuvaroolinsa oli elokuva Curley Sue (1991). Televisiossa Carell esiintyi muun muassa The Dana Carvey Show’ssa ja kirjoitti sitä.
Carell teki televisioläpimurtonsa The Daily Show’ssa vuonna 1999 kirjeenvaihtajan roolissa. Vuonna 2005 hän siirtyi Konttori -komediasarjaan, jossa hän esitti johtaja Michael Scottia. Carell sai roolistaan useita Emmy-ehdokkuuksia ja Golden Globe -palkinnon vuonna 2006. Carell näytteli sarjassa vuoteen 2011 asti.
Carell on näytellyt useissa menestyselokuvissa 2000-luvulla. Ensimmäisen parhaan miesnäyttelijän Oscar-ehdokkuutensa hän sai John du Pontin roolista vuoden 2014 draamaelokuvassa Foxcatcher.
Carell palasi televisioon vuoden 2019 sarjassa The Morning Show. Hän oli yksi sarjan Space Force (2020–2022) tekijöistä ja näyttelijöistä, ja vaimonsa Nancyn kanssa hän kehitti sarjan Angie Tribeca (2016–2018). Carell on jatkanut 2020-luvulla myös elokuvissa näyttelemistä.
Carell on ollut naimisissa näyttelijä Nancy Wallsin kanssa vuodesta 1995. Pariskunnalla on kaksi lasta.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |

| 1991 | Curly Sue | Curly Sue | Tesio |
| 1998 | Tomorrow Night | Tomorrow Night | Mailroom Guy without Glasses |
| 2003 | Bruce – taivaanlahja | Bruce Almighty | Evan Baxter |
| 2004 | Uutisankkuri: Ron Burgundyn legenda | Anchorman: The Legend of Ron Burgundy | Brick Tamland |
| 2004 | Sleepover | Sleepover | Sherman |
| 2004 | Wake Up Ron Burgundy: The Lost Movie | Wake Up Ron Burgundy: The Lost Movie | Brick Tamland |
| 2005 | Melinda and Melinda | Melinda and Melinda | Walt |
| 2005 | Bewitched | Bewitched | Uncle Arthur |
| 2005 | 40 v. ja neitsyt | The 40-Year-Old Virgin | Andy Stitzer |
| 2006 | Yli aidan | Over the Hedge | Hammy (äänirooli) |
| 2006 | Little Miss Sunshine | Little Miss Sunshine | Frank Ginsburg |
| 2007 | Evan taivaanlahja | Evan Almighty | Evan Baxter |
| 2007 | Paksuna | Knocked Up | itsenään |
| 2007 | Dan in Real Life | Dan in Real Life | Dan Burns |
| 2007 | Stories USA | Stories USA | Mark |
| 2008 | Horton | Horton | Whovillen pormestari (äänirooli) |
| 2008 | Salainen agentti 86 | Get Smart | Maxwell Smart |
| 2010 | Date Night | Date Night | Phil Foster |
| 2010 | Itse ilkimys | Despicable Me | Gru (äänirooli) |
| 2010 | Dinner for Schmucks | Dinner for Schmucks | Barry |
| 2011 | Hölmö hullu rakkaus | Crazy, Stupid, Love. | Cal Weaver |
| 2012 | Sutinaa maailmanlopun edellä | Seeking a Friend for the End of the World | Dodge |
| 2012 | Lemmenlomalla | Hope Springs | Dr. Bernie Feld |
| 2013 | The Incredible Burt Wonderstone | The Incredible Burt Wonderstone | Burt Wonderstone |
| 2013 | The Way, Way Back | The Way, Way Back | Trent |
| 2013 | Itse ilkimys 2 | Despicable Me 2 | Gru (äänirooli) |
| 2013 | Uutisankkuri 2: Legendan paluu | Anchorman: The Legend Continues | Brick Tamland |
| 2014 | Foxcatcher | Foxcatcher | John du Pont |
| 2015 | Kätyrit | Minions | nuori Gru (äänirooli) |
| 2015 | The Big Short | The Big Short | Mark Baum |
| 2015 | Love Is Love | Freeheld | Steven Goldstein |
| 2016 | Café Society | Café Society | Phill |
| 2017 | Itse ilkimys 3 | Despicable Me 3  | Gru ja Dru (äänirooli) |
| 2017 |  Battle of the Sexes |  Battle of the Sexes | Bobby Riggs |
| 2017 | Last Flag Flying | Last Flag Flying | Larry ”Doc” Shepherd |
| 2018 | Vice | Vice | Donald Rumsfeld |
| 2018 | Beautiful Boy | Beautiful Boy | David Sheff |
| 2018 | Welcome to Marwen | Welcome to Marwen | Mark Hogancamp |
| 2020 | Irresistible | Irresistible | Gary Zimmer |
| 2021 | Kätyrit: Grun tarina | Minions: The Rise of Gru | Gru (äänirooli) |
| 2024 | IF – Ihmeelliset frendit | IF | Blue |
Aiheesta muualla

Wikimedia Commonsissa on kuvia tai muita tiedostoja aiheesta .
Steve Carell Internet Movie Databasessa. (englanniksi)
Sussexin piirikunta (Delaware)

Sussexin piirikunta on Delawaren osavaltion eteläisin ja suurin piirikunta Yhdysvalloissa. Sen pinta-ala on 3 098 km² ja asukasluku 197 145 (2010). Piirikunnan hallintokeskus on Georgetownissa.
Eurooppalaiset asuttivat piirikunnan alueen jo 1630-luvulla, mutta Sussexin piirikunta perustettiin vasta 1683.
Aiheesta muualla

Kuvia tai muita tiedostoja aiheesta Sussexin piirikunta (Delaware) Wikimedia Commonsissa
Delawaren osavaltio
| --- | --- |
Piirikunnat:   Kent  New Castle  Sussex 
Kaupungit:   Delaware City  Dover (pääkaupunki)  Harrington  Lewes  Milford  New Castle  Newark  Rehoboth Beach  Seaford  Wilmington 
Kunnat (town):   Bellefonte  Bethany Beach  Bethel  Blades  Bowers  Bridgeville  Camden  Cheswold  Clayton  Dagsboro  Delmar  Dewey Beach  Ellendale  Elsmere  Farmington  Felton  Fenwick Island  Frankford  Frederica  Georgetown  Greenwood  Hartly  Henlopen Acres  Houston  Kenton  Laurel  Leipsic  Little Creek  Magnolia  Middletown  Millsboro  Millville  Newport  Ocean View  Odessa  Selbyville  Slaughter Beach  Smyrna  South Bethany  Townsend  Viola  Woodside  Wyoming 
Kylät:   Arden  Ardencroft  Ardentown 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sussex County, Delaware
Käännös suomeksi
Svein Ludvigsen

| Svein Ludvigsen |
| --- | --- |
 Ludvigsen vuonna 2003.
Norjan kalastus- ja rannikkoministeri
 Bondevikin II hallitus 19. lokakuuta 2001 – 17. lokakuuta 2005  
Edeltäjä:  Otto Gregussen
Seuraaja:  Helga Pedersen
Suurkäräjäedustaja
 Tromssan vaalipiiri 1989–2001  
Henkilötiedot
Syntynyt: 18. heinäkuuta 1946 (ikä 78) Hillesøy, Norja
Tiedot
Puolue:  Høyre
Svein Ludvigsen (s. 18. heinäkuuta 1946 Hillesøy, Norja) on norjalainen Høyren poliitikko. Hän on istunut suurkäräjillä vuosina 1989–2001 ja toiminut Norjan kalastus- ja rannikkoministerinä 2001–2005.
Tuomio

Ludvigsen tuomittiin vuonna 2019 viideksi vuodeksi vankeuteen kolmen turvapaikanhakijan seksuaalisesta hyväksikäytöstä. Hän kiisti syyllisyytensä ja valitti tuomiosta hovioikeuteen, mutta perui valituksensa kun hovioikeus päätti käsitellä vain pientä yksityiskohtaa tuomiosta.
Aiheesta muualla

Kuvia tai muita tiedostoja aiheesta Svein Ludvigsen Wikimedia Commonsissa
Svein Ludvigsen Norjan suurkäräjien verkkosivuilla (norjaksi)
Sándor Rozsnyói

| Mitalit> Maa:   Unkari.Miesten yleisurheilu. Olympialaiset  | Mitalit> Maa:   Unkari.Miesten yleisurheilu. Olympialaiset  | Mitalit> Maa:   Unkari.Miesten yleisurheilu. Olympialaiset  | Maa:   Unkari> Miesten yleisurheilu. |
| --- | --- | --- | --- |
|  Hopeaa | Melbourne 1956 | 3 000 metrin esteet |  |
| EM-kilpailut  | EM-kilpailut  | EM-kilpailut  |  |
|  Kultaa | Bern 1954 | 3 000 metrin esteet |  |
Sándor Rozsnyói (24. marraskuuta 1930 Zalaegerszeg, Unkari – 2. syyskuuta 2014 Sydney, Australia) oli unkarilainen estejuoksija.
Rozsnyói voitti Bernin EM-kilpailuissa 1954 kultaa 3 000 metrin estejuoksussa ajalla 8.49,6. Kansainvälinen yleisurheiluliitto alkoi vasta tuolloin noteerata estejuoksun virallisia maailmanennätyksiä ja Rozsnyóin aika merkittiin ensimmäiseksi viralliseksi maailmanennätykseksi vaikka joidenkin maiden kansalliset ennätykset olivat kyseistä aikaa parempia – esimerkiksi suomalainen Olavi Rinteenpää, joka Bernissä sijoittui hopealle, oli vuonna 1953 juossut ajan 8.44,4. Rozsnyói menetti välillä maailmanennätyksen mutta otti sen jälleen nimiinsä Budapestissa 16. syyskuuta 1956 juostessaan ajan 8.35,6, joka jäi hänen uransa parhaaksi ajaksi. Melbournen 1956 olympialaisissa hän saavutti hopeaa ajalla 8.43,6. Hänen edellään maaliin tullut Chris Brasher hylättiin aluksi kolmantena maaliin tulleen Ernst Larsenin tönimisestä, mutta kun sekä Rozsnyói että Larsen puhuivat Brasherin puolesta, sai tämä pitää kultamitalinsa.
Steve Holland

| Steve Holland> Henkilötiedot |
| --- | --- |
Syntynyt: 25. helmikuuta 1954 Dothan, Alabama, Yhdysvallat
Kuollut: 2. elokuuta 2020 (66 vuotta)
Kansalaisuus:   Yhdysvallat
Ammatti:  kitaristi, laulaja-lauluntekijä
Muusikko
Laulukielet:  englanti
Aktiivisena:  1971–2009
Tyylilajit:  southern rock, hard rock
Soittimet:  kitara
Yhtyeet:  Molly Hatchet, Dixie Jam Band, Southern Rock Allstars, Gator Country
Levy-yhtiöt:  Epic Records, SPV, Capitol Records
  [ Muokkaa Wikidatassa ] [ ohje ]  
Steven Jerome Holland (25. helmikuuta 1954 – 2. elokuuta 2020) oli yhdysvaltalainen kitaristi. Hänet tunnettiin Molly Hatchet -rockyhtyeen entisenä kitaristina. Holland perusti yhtyeen Dave Hlubekin kanssa vuonna 1971. Hän oli viimeinen elossa ollut yhtyeen alkuperäiseen kokoonpanoon kuulunut jäsen.
Holland soitti Fender Stratocaster- ja Gibson Firebird -sähkökitaroilla.